cyanic-selkie/wikianc huggingface dataset:
Krišs Kārkliņš
Pirms 2020. gada septembra spēlēm UEFA Nāciju līgā pirmoreiz tika izsaukts uz Latvijas izlasi. Pirmo spēli izlasē aizvadīja pret Maltu, nākot uz maiņu spēles 86. minūtē.
Romānvecumi
Romānvecumi (arī Romāni, Romānvacumi) ir ciems Vārkavas novada Rožkalnu pagastā. Atrodas pagasta ziemeļu daļā 6,4 km no pagasta centra Rimicāniem, 13,9 km no novada centra Vecvārkavas un 194,9 km no Rīgas.
Apdzīvotā vieta atrodas nomaļus no valsts autoceļiem, Dubnas upes kreisajā krastā.
Ivans Jakubovskis
Ivans Jakubovskis (ru, be; dzimis, miris ) bija baltkrievu izcelsmes PSRS maršals. No 1967. līdz 1976. gadam - Varšavas līguma valstu karaspēka virspavēlnieks.
Dzīvesgājums
Dzimis zemnieku ģimenē. Armijā no 1932. gada. Kā tanku rotas komandieris piedalījās PSRS iebrukumā Polijā 1939. gada septembrī un Ziemas karā Somijā. Pēc Vācijas iebrukuma PSRS kā tanku bataljona komandieris piedalījās kaujās Baltkrievijā. 1942. gada martā kļuva par tanku brigādes komandieri, piedalījās kaujās Donbasā un Staļingradas kaujā. Karoja Kurskas kaujā un Dņepras forsēšanas kaujās. Piedalījās kaujas Polijā, Vācijā un Čehijā.
1948. gadā beidza Ģenerālštāba akadēmiju. 1960. gada aprīlī tika iecelts par PSRS karaspēka grupas Vācijā virspavēlnieku. Kad izcēlās 1961. gada Berlīnes krīze, kuras rezultātā tika uzcelts Berlīnes mūris, Jakubovskis kļuva par Vācijā dislocētā PSRS karaspēka virspavēlnieka vietnieku, jo par komadieri tika iecelts Ivans Koņevs. Situācijai normalizējoties, Jabubovskis atkal kļuva par virspavēlnieku. 1965. gadā tika iecelts par Kijivas Kara apgabala komandieri. 1967. gada aprīlī kļuva par PSRS Aizsardzības ministra Andrija Grečko vietnieku un Varšavas līguma valstu karaspēka virspavēlnieku.
Filips Larsens
Filis Elzers Gāde Larsens (dzimis 1989. gada 7. decembrī) ir dāņu hokejists, aizsargs, Dānijas hokeja izlases dalībnieks. Pašlaik (2017) Larsens spēlē KHL kluba Ufas "Salavat Julajev" rindās.
Spēlētāja karjera
2005.—06. gada sezonā Larsens debitēja Allsvenskan līgas kluba Rögle BK rindās. Nākamās trīs sezonas hokejists aizvadīja Zviedrijas Elitsērijas kluba Frölunda HC sastāvā, komandas rindās gan nostiprinoties vien 2008.—09. gada sezonā. 2009.—10. gada sezonu uzsāka Ziemeļamerikā, aizvadot divas spēles NHL kluba Dalasas "Stars" rindās, taču tad līdz sezonas beigām tika izīrēts Frölunda HC vienībai.
2010.—11. gada sezonu Larsens aizvadīja AHL klubā Teksasas "Stars", NHL aizvadot vien sešas spēles. 2011.—12. gada sezonā hokejists Dalasā aizvadīja jau 55 spēles, taču vēl pēc gada bija nostiprinājies komandas rindās. 2013.—14. gada sezonā aizvadīja 30 spēlēs Edmontonas "Oilers" rindās, pārējo sezonu pavadot tās AHL fārmklubā Oklahomsitijas "Barons".
2014. gada maija nogalē noslēdza viena gada līgumu ar KHL klubu Hantimansijskas "Jugra", tad sezonu aizvadīja Helsinku "Jokerit", bet 2016. gada vasarā atgriezās NHL, noslēdzot viena gada līgumu ar Vankūveras "Canucks". "Canucks" rindās Larsens nākamajā sezonā aizvadīja 26 spēles.
Blīkšķu Bannijs
Blīkšķu Bannijs (en) ir izdomāts tēls Looney Tunes, Merrie Melodies, The Looney Tunes Show un Wabbit animācijas seriālos, kā arī vairākos citos projektos. Blīkšķu Bannijs ir piedalījies arī vairākās neanimētajās filmās. Viņš parādījās 167 īsfilmiņās amerikāņu animācijas zelta laikmetā. Blīkšķu Bannijs ir slavenākais Looney Tunes tēls, kā arī Looney Tunes un Warner Bros. talismans.
Pamatojoties uz Bugs Bunny: 50 Years and Only One Grey Hare, Blīkšķu Bannijs ir dzimis Bruklinā, ASV. Taču īstenībā viņu ir izveidojuši vairāki animatori. Viņam ir vairākas slavenas frāzes, tai skaitā "Ē... Kas noticis, dok?"
Možaiska
Livonijas kara laikā 1562. gada 7. augustā pilsētā tika noslēgts Možaiskas līgums starp Dāniju un Krieviju par ietekmes zonām pēc Livonijas Konfederācijas sadalīšanas. 1812. gada kara laikā 12 km no Možaiskas notika Borodinas kauja.
Draudze
Draudze ir kādai baznīcai un konfesijai piederošu cilvēku grupa, kas regulāri apmeklē dievkalpojumus. Draudzē ietilpst dažādu vecumu un dzimumu pārstāvji, ja vien šai konfesijai nav kādi ierobežojumu.
Adriēns Gijons
Adriēns Leopolds Marī Gijons (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Gijons 1900. gada Parīzes olimpiskajās spēlēs startēja divās paukošanas disciplīnās — paukošanā ar floreti un paukošanā ar špagu. No šīm abām disciplīnām labāko rezultātu, 15. vietu, viņš izcīnīja paukošanā ar floreti.
Bijeļina
Bijeļina (bs, sr) ir pilsēta Bosnijā un Hercegovinā, Serbu Republikā. pilsētā dzīvoja 107 715 iedzīvotāji. Atrodas netālu no Serbijas robežas.
Ceļmalas
Ceļmalas ir ciems Stradu pagastā, Gulbenes novadā. Atrodas 188 km attālumā no Rīgas Asarupes krastos.
Iedzīvotāju skaita izmaiņas
Esošajās robežās, pēc CSB datiem.
Pandora
Pandora sengrieķu mitoloģijā ir pirmā sieviete, ko radījuši dievi, precīzāk — Atēna un Hēfaists pēc Zeva pavēles. Vārds (Pandōra) grieķu valodā nozīmē ‘bagāti apdāvinātā’; tā nosaukta, jo dāvanas bija devuši visi dievi.
Zevs pavēlēja radīt sievieti, jo vēlējās atriebties cilvēkiem par to, ka Prometejs cilvēkiem atdevis no dieviem nozagto uguni. Sieviete tikusi izveidota no zemes un ūdens, tikusi ietērpta sudraba drānās, galvā ticis uzlikts zelta kronis.
Zevs iecerēja, ka Pandora cilvēkiem atnesīs netikumus un nelaimes. Pandorai tika iedots trauks, kurā bija visas cilvēku nelaimes un netikumi, pēc trauka atvēršanas likstas un slimības pārņēmušas Zemi. Pandora paspēja aizvērt vāku, un tajā bija palikusi cerība. Trauku atvērusi ziņkārības pēc, nevis ļaunprātīgi.
Teksasas "Stars"
Teksasas "Stars" ir hokeja komanda, kas atrodas Čedarparkā, ASV un spēlē Amerikas hokeja līgā. Komanda dibināta 1999. gadā.
2014. gadā komanda izcīnīja Kaldera kausu. 2009.—10. gada sezonā "Stars" sasniedza Kaldera kausa finālu, kurā gan piekāpās Hēršijas "Bears" vienībai.
Jirgens fon Hēns
Jirgens Arists Bernhards Viktors fon Hēns (Jürgen Arist Bernhard Viktor von Hehn, 1912—1983) bija vācbaltiešu vēsturnieks. Waffen-SS dalībnieks, VFR izlūkdienesta aģents.
Dzīvesgājums
Dzimis 1912. gada 6. jūnijā Rīgā Ādolfa fon Hēna un Valērijas (Vallijas), dzimušas von Brimmeres, ģimenē. Studēja vēsturi Tartu universitātē (1930—1931), turpināja Kēnigsbergas universitātē (1932—1935), kur 1935. gadā aizstāvēja doktora disertāciju "Latviešu literārā biedrība un latvietība".
Pēc atgriešanās dzimtenē un dienesta Latvijas armijā Hēns strādāja Vācu tautas kopas kultūras valdes (Kulturamt der Deutschen Volksgemeinschaft) kultūras arhīvā (1936—1937), pēc tam Herdera institūtā. 1939. gada rudenī vācbaltiešu repatriācijas laikā pārcēlās uz Polijas kampaņas laikā okupēto daļu, kur vietējās pārvaldes uzdevumā nodarbojās ar poļu iedzīvotāju pamesto grāmatu šķirošanu. 1940. gada novembrī viņu iecēla par latviešu preses izvērtētāju Berlīnes Publikationsstelle Berlin-Dahlem. Pēc Vērmahta iebrukuma Latvijā 1941. gada jūlijā viņš Vācijas ārlietu ministrijas Ģeogrāfiskā institūta uzdevumā nodarbojās ar karšu vākšanu arhīvos, bibliotēkās un muzejos. Vēlāk viņš pildīja līdzīgus uzdevumus Ļeņingradā, Kijevā un citur.
No 1958. gada strādāja par ierēdni Hamburgā, bija Johana Gotfrīda Herdera Pētniecības padomes (Johann Gottfried Herder-Forschungsrat) loceklis (1979—1983).
Miris 1983. gada 13. februārī Hamburgā.
Mohāčas apriņķis
Mohāčas apriņķis ir Ungārijas Baraņas meģes administratīvā iedalījuma vienība valsts dienvidos. Robežojas ar Baraņas meģes Šiklošas apriņķi dienvidrietumos, Bojas apriņķi rietumos un Pēčvāradas apriņķi ziemeļrietumos, Tolnas meģes Seksārdas apriņķi ziemeļaustrumos un Boņhādas apriņķi ziemeļos, Bāčas-Kiškunas meģes Bajas apriņķi austrumos, kā arī Horvātiju dienvidos.
Manfrēds Cukers
Manfrēds Cukers (de; dzimis, miris ) bija vāciešu šahists, šaha žurnālists un problēmists.
Pēc izglītības Cukers bija komersants un līdz aiziešanai pensijā strādāja par liela uzņēmuma tirdzniecības vadītāju. Pareleli darbam viņš bija vairāku laikrakstu šaha kompozīcijas sleju redaktors un no 1973. līdz 2000. gadam žurnāla Schach šaha kompozīcijas nodaļas redaktors.
Šaha kompozīcija
Cukers bija aktīvs šaha problēmists kopš divdesmitā gadsimta vidus. Viņa pirmais uzdevums — pašmata piecvilcis parādījās 1956. gadā žurnāla Schach. 1983. gadā viņš uzvarēja 2. VDR čempionātā ar daudzvilci "Mats 7 gājienos".
Šaha kompozīcijā Cukers stingri ievēroja šaha figūru ekonomijas principu un sastādīšanā deva priekšroku daudzvilčiem un pašmatiem. Viņš ir sastādījis arī dažas šaha etīdes.
No 1972. gada viņš bija starptautiskais tiesnesis un no 1990. gada FIDE meistars šaha kompozīcijā.
Piemērs
Uzdevuma risinājums:
Inflantijas vaivadi
Inflantijas vaivadi (pl) bija Polijas-Lietuvas ūnijas Inflantijas vaivadijas pārvaldes vadītāji.
Rodions Kurucs
Rodions Kurucs (dzimis Cēsīs) ir Latvijas basketbolists, spēlē vieglā uzbrucēja pozīcijā. Spelējis vairākos Nacionālās basketbola asociācijas (NBA) klubos, visvairāk spēļu aizvadījis spēlētāju draftējušajā Bruklinas "Nets". 2023. gadā pārstāv Spānijas ACB līgas klubu UCAM Murcia CB. Latvijas basketbola izlases spēlētājs.
R. Kurucs izaudzis basketbolistu ģimenē: viņa vectēvs ir Cēsu Sporta skolas treneris Vladimirs Kiseļovs, mātes brālis Sergejs Kiseļovs spēlējis basketbolu profesionālā līmenī, Rodiona brālis Artūrs Kurucs arī ir Latvijas izlases spēlētājs, basketbolā trenējas arī jaunākais brālis Iļja.
Karjera
Jau 13 gadu vecumā pārcēlies no Cēsīm uz Rīgu, lai trenētos basketbolā augstākā līmenī. Trenējies un LJBL spēlējis VEF skolas komandā.
Pārstāvot Latvijas izlasi, 2014. gada Eiropas U-16 čempionātā, kas notika Latvijā, izcīnīja sudraba medaļu un bija viens no komandas līderiem (13,4 punkti, 5,9 atlēkušās bumbas, 1,9 piespēles, 1,4 pārķertas bumbas un 1,1 bloķēts metiens vidēji spēlē).
Profesionālo karjeru sācis Rīgas VEF sistēmā, ar kuru 2014. gadā noslēdza vairāku gadu līgumu. 2015. gadā nokļuvis FC Barcelona sistēmā, kā sastāvā 2018. gadā uzvarējis Spānijas kausā.
Kopā līdz NBA draftam R. Kurucs aizvadīja pavisam nelielu skaitu oficiālo spēļu pieaugušā basketbolā, četru gadu laikā valsts augstākajās līgās vai starptautiskos klubu turnīros piedaloties tikai 18 spēlēs.
NBA
R. Kurucs bija pieteicies 2017. gada NBA draftam, taču dalību atsauca. Pēc tam pieteicās 2018. gada NBA draftam, kurā viņu ar kopējo 40. kārtas numuru otrajā kārtā izvēlējās Bruklinas "Nets". 16. jūlijā R. Kurucs noslēdza līgumu ar "Nets", kas bija līgums ar lielāko summu starp visiem otrajā kārtā izvēlētajiem spēlētājiem.
2018. gada 18. oktobrī debitējis NBA Bruklinas "Nets" sastāvā, zaudētā spēlē pret Detroitas "Pistons" gūstot trīs punktus. Vairākas spēles aizvadīga kluba G-Līgas komandā Longailendas "Nets", kļūstot par otro Latvijas basketbolistu pēc Dāvja Bertāna, kas spēlējis G-Līgā. Atgriežoties pēc nelielas traumas izārstēšanas (izlaida piecas spēles oktobrī), R. Kurucam decembra sākumā izdevās nostipirnāties komandas starta pieciniekā, un viņa labā spēle sakrita ar komandas panākumu sēriju. Divās spēlēs pēc kārtas spēlētājs ieguva double-double (vairāk nekā 10 punktu un atlēkušo bumbu), kā arī uzlaboja savu rezultativitātes rekordu līdz 24 punktiem (21. decembrī zaudētā spēlē pret Indiānas "Pacers").
2019. gada NBA Visu zvaigžņu spēles nedēļas nogalē R. Kurucs piedalījās Uzlēcošo zvaigžņu spēlē, kurā guva 10 punktus, kļūdams par otro latviešu basketbolistu pēc Kristapa Porziņģa, kurš izpēlnījies šādu atzinību.
2021. gada janvārī R. Kurucs tika iesaistīts plašā četru komandu maiņas darījumā, kura rezultātā Hjūstonas "Rockets" zvaigzne Džeimss Hārdens nonāca "Nets" sastāvā, savukārts Latvijas basketbolists — "Rockets". "Rockets" sastāvā devās laukumā vien 11 spēlēs, lielākoties paliekot ārpus spēles pieteikuma vai uz soliņa, lai gan Hjūstonas komanda aizvadīja ļoti vāju sezonu, atrodoties pēdējā vietā NBA. 2021. gada 19. martā R. Kurucs kopā ar P. Dž. Takeru tika aizmainīts uz vienu no labākajām Austrumu konferences komandām Milvoki "Bucks" pret Dīdžeju Augustinu un Dīdžeju Vilsonu. 12. maijā komanda spēlētāju atbrīvoja, R. Kurucs piedalījās 5 spēlēs "Bucks" sastāvā.
Atgriešanās Eiropā
2021. gada jūlijā tika paziņots, ka R. Kurucs vienojies par divu gadu līgumu ar spēcīgāko Serbijas klubu Belgradas "Partizan". Sezona "Partizan" sastāvā attīstījās samērā neveiksmīgi un, lai gan "Partizan" spēlēja Adrijas līgas finālā, piekāpjoties citam Belgradas klubam "Crvena Zvezda", R. Kurucs finālsērijā nepiedalījās un pēdējo reizi komandas sastāvā laukumā devās 3. martā. Vasarā sadarbība ar "Partizan" tika pārtraukta, bet R. Kurucs devās uz Ziemeļameriku, lai piedalītos NBA Vasaras līgā Toronto "Raptors" sastāvā.
Latvijas izlase
2018. gadā aizvadījis debijas spēli Latvijas basketbola izlasē.
Pohjolan Voima
Pohjolan Voima Oy (PVO) ir Somijas elektroenerģijas ražošanas uzņēmums. Dibināts 1943. gadā. Galvenais birojs atrodas Helsinkos.
Uzņēmumam pieder 37 hidroelektrostacijas un termoelektrostacijas. Pohjolan Voima ir vairākuma kapitāldaļu turētājs uzņēmumā Teollisuuden Voima, kas apkalpo Olkiluoto atomelektrostaciju.
Pohjolan Voima lielākie akcionāri 2012. gada 31. decembrī bija: UPM-Kymmene (43,08 %), Stora Enso (14,77 %), Kymppivoima (8,61 %), EPV Energia (7,16 %), Kemira (3,96 %). Elektroenerģija piek piegādāta tā akcionāriem pēc pašizmaksas cenas.
Uzņēmuma struktūra
Pohjolan Voima Oy meitas un asociatīvie uzņēmumi:
Vēsture
Pohjolan Voima dibināta 1943. gadā, lai tās akcionāriem ražotu elektroenerģiju, jo katram uzņēmumam atsevišķi nebūtu jābūvē savas elektrostacijas. Sākumā tika uzceltas hidroelektrostacijas uz Kemijoki un Ījoki upes.
1960. gados, kad pieauga pieprasījums pēc elektroenerģijas un iespējas celt jaunas hidroelektrostacijas bija samazinājušās, uzņēmums saka būvēt termoelektrostacijas. Pirmā termoelektrostacija bija kurināma ar naftu.
Kad 1973. gadā sākās naftas krīze, un naftas cenas strauji pieauga, Pohjolan Voima sāka būvēt ar oglēm kurināmas termoelektrostacijas, kā arī ar kopuzņēmumu Teollisuuden Voima būvēja atomelektrostaciju.
1990. gados iegādāti uzņēmumi Länsirannikon Voima Oy un Etelä-Suomen Voima Oy. 1994. gadā no Nokia nopirkts tā elektroenerģētikas bizness.
2000. gadu sākumā Pohjolan Voima sāka ar biokurināmo darbināmu elektrostaciju celtniecību.
Tā kā Eiropas Savienības elektrības tirgus direktīva prasīja, lai elektroenerģijas ražošana un pārvade nebūtu viena īpašnieka rokās, 2011. gadā Pohjolan Voima pārdeva 25 % tai piederošo Somijas elektropārvades tīkla operatora Fingrid kapitāldaļu.
Koltons Pareiko
Koltons Pareiko (en, dzimis ) ir Kanādas hokejists, spēlē aizsarga pozīcijā. Pašlaik (2019) Pareiko pārstāv NHL komandu Sentluisas "Blues".
Spēlētāja karjera
2019. gadā kopā ar Sentluisas "Blues" izcīnīja Stenlija kausu.
Kanādas hokeja izlases sastāvā spēlējis 2017. gada un 2018. gada Pasaules čempionātā.
Nātiņi
Nātiņi ir ciems Gulbenes novada Stradu pagastā. Atrodas pagasta ziemeļrietumu daļā, pie Gulbenes robežas.
Apdzīvotā vieta atrodas pie autoceļa V424, Krustalīces upes krastā.
Mārtins Makdona
Mārtins Faranans Makdona (en, dzimis ) ir angļu dramaturgs, scenārists un kinorežisors.
2004. gadā saņēmis Amerikas Kinoakadēmijas balvu kategorijā "Labākā īsfilma" par Six Shooter. Par režisētām filmām "Reiz Brigē" (2008) un "Trīs paziņojumi pie Ebingas Misūri štatā" (2017) nominēts Kinoakadēmijas balvai kategorijā "Labākais oriģinālscenārijs". "Trīs paziņojumi pie Ebingas Misūri štatā" nominēta arī "Labākā filmas" balvai. Režisējis arī filmas "Septiņi psihopāti" (2012) un "Inišerinas Banšī" (2022). Saņēmis arī četras BAFTA kino balvas un divas Zelta globusa balvas.
Elektra (mitoloģija)
Elektra (el, Ēlektra) sengrieķu mitoloģijā ir karaļa Agamemnona un karalienes Klītaimnēstras meita, līdz ar to Argosas princese.
Palīdzējusi savam brālim Orestam nogalināt māti Klītaimnēstru un patēvu Aigistu par Agamemnona noslepkavošanu. Elektra bijusi aprakstīta dažādos darbos, visos darbos Elektras tēlā bijusi viena kopīga iezīme — alkas atriebties sava tēva slepkavām. Galvenais tēls Sofokla darbā "Elektra" un Eiripīda tāda paša nosaukuma darbā.
The Elder Scrolls V: Skyrim - Dawnguard
The Elder Scrolls V: Skyrim — Dawnguard ir pirmais papildinājums spriedzes lomu spēles atvērtās pasaules video spēlei The Elder Scrolls V: Skyrim. To izstrādāja Bethesda Game Studios un publicēja Bethesda Softworks. Dawnguard Xbox 360 versiju angliski runājošās teritorijās izlaida 2012. gada 26. jūnijā un Francijā, Vācijā, Itālijā un Spānijā 2012. gada jūlija vidū. Microsoft Windows platformai to izlaida caur Steam 2012. gada 2. augustā. Tehnisku problēmu dēļ PlayStation 3 versijas izlaišanu aizkavēja līdz 2013. gada 26. februārim.
Dawnguard norisinās ap senu pareģojumu, kas ierakstīts Elder Scroll. Dawnguard — vampīr u mednieku organizācija, ir atkal apvienojusies, lai mēģinātu apturēt spēcīga vampīru klana Volkihar atgriešanos. Volkihar līderis Lord Harkon plāno izmantot Elder Scroll, lai mūžīgi aizklātu sauli. Spēlētājs var izvēlēties vai nu palīdzēt Dawnguard, vai pievienoties vampīriem pašam par tādu kļūstot.
Mihailina
Mihailina, arī Mihaiļina un Mikailina ir ciems Aglonas novada Šķeltovas pagastā. Izvietojies pagasta austrumu daļā 6,5 km no pagasta centra Šķeltovas, 16 km no novada centra Aglonas un 249 km no Rīgas.
Apdzīvotā vieta izvietojusies nomaļus no autoceļa V641, netālu no Aksenovas ezera.
Ceperi
Ceperi ir ciems Galēnu pagastā, Preiļu novadā. Atrodas 234 km attālumā no Rīgas.
Ciema apkārtnē atrodas Ceperu ezers.
Georgs Hakenšmits
Georgs Hakenšmits (de; dzimis, miris ) bija vācbaltiešu izcelsmes igauņu profesionāls cīkstonis un svarcēlājs. Viņš bija viens no ievērojamākajiem 20. gadsimta sākuma atlētiem kopā ar tādiem pasaulslaveniem igauņu sportistiem kā Georgs Lūrihs un Aleksandrs Abergs.
Biogrāfija
1900. gadā Hakenšmits kļuva par profesionālu sportistu. 1901. gadā viņš Vīnē uzvarēja pasaules čempionātā profesionālajā cīņā. Viņš veiksmīgi startēja līdz 1911. gadam, uzvarot profesionālos turnīros Eiropā, Amerikā un Austrālijā, un tika saukts par "Krievijas lauvu" ("The Russian Lion"). Hakenšmits palika nepārspēts līdz cīņai ar amerikāņu cīkstoni Frenku Gotču. Šī cīņa notika 1908. gada 3. aprīlī Dekstera parka paviljonā Čikāgā. Duelis ilga 2 stundas 3 minūtes. Tiek uzskatīts, ka Gotčs uzvarēja negodīgi. Lai viņa ķermenis būtu slidens, tas bija īpaši ieziests ar eļļu. Tajā pašā laikā viņš pastāvīgi pārkāpa noteikumus (kas bija tradicionāli amerikāņu grieķu-romiešu cīņai šajā periodā): viņš skrāpēja pretinieka acis, pielietoja aizliegtas metodes. Revanša cīņa notika 1911. gadā, taču Hakenšmits atkal zaudēja. Pēc šīs cīņas viņš beidza savu profesionāļa karjeru.
Jau sportista laikos viņš nodevās sporta teorijai un filozofijai. Viņš rakstīja rakstus un 1908. gadā publicēja apmēram duci darbu vairākās valodās. Dedzīgi nodarbojas ar fizisko audzināšanu līdz sirmam vecumam.
Manometriskais spiediens
Manometriskais spiediens ir spiediens ko iegūst mērot dotās vides spiedienu ar manometru. Ir daudz un dažādi manometru veidi, kā arī skalas, kurās tie mēra spiedienu. Visizplatītākie ir bāros (bar) un mārciņās uz kvadrātcollu (psi). Tomēr, lai iegūtu precīzus mērījumus, manometriskā spiediena standarta mērvienības SI sistēmā ir mmHg un ūdens staba metrs.
Izskaidrojums
Spiediens ir perpendikulārais spēks, kas iedarbojas uz virsmas laukuma vienību. SI spiedienu mēra ņūtonos uz kvadrātmetru, jeb paskālos.
Parasti spiedienu mēra arī atmosfērās, kas ir apmēram Zemes atmosfēras spiediens jūras līmenī (101325 Pa). Plaši lieto arī citas spiediena mērvienības. Tāpat spiedienu iedala atkarībā no mērīšanas veida.
Spiediena mērvienības
Bārs (bar) - atmosfēras spiediena mērvienība.
Tehniskā atmosfēra (at) -  spiediens, ko rada 1 kgf spēks, vienādi sadalīts uz plakanu virsmu ar laukumu 1 cm²
Atmosfēra ( atm) - ārpussistēmu spiediena mērvienība, kas vienāda ar normālu atmosfēras spiedienu uz Zemes jūras līmenī, t.i., spiediens atbilst 760 mm augstam dzīvsudraba stabiņam 0°С temperatūrā ar dzīvsudraba blīvumu 13595,1 kg/m³ un normālu brīvās krišanas paātrinājumu 9,80665 m/s².
Dzīvsudraba staba milimetrs (mmHg, dz. st. mm) - ārpussistēmas spiediena mērvienība, ko lieto meteoroloģijā atmosfēras spiediena mērīšanai, medicīnā asinsspiediena mērīšanai un citur. Normālais atmosfēras spiediens, jeb 760 dz. stabiņa milimetri vienādi ar 101 325 paskāliem jeb 1013,25 hektopaskāliem lielu atmosfēras spiedienu. Agrāk izmantoja arī citu metodi: dzīvsudraba stabs ar augstumu 1 mm un blīvumu 13,5951×10³ kg/m³ pie brīvās krišanas paātrinājuma 9,80665 m/s². Atšķirība starp šiem diviem lielumiem ir tikai 0,000014%.
Ūdens staba metrs (ūd. st. m; mH2O)  -  ārpussistēmas spiediena mērvienība. To izmanto dažādās tehnikas nozarēs, galvenokārt hidraulikā. Starptautiski to apzīmē ar mH2O. 1 ūdens staba metrs ir vienāds ar tāda ūdens staba hidraulisko spiedienu, kura augstums ir 1 m, 4 °C temperatūrā un pie brīvās krišanas paātrinājuma g = 9,80665 m/s². Tas ir vienāds ar 9806,65 N/m² = 10−4 kgf/m² = 73,556 mmHg.
Spiediena iedalījums pēc mērīšanas veida
Spiedienu parasti iedala manometriskajā, barometriskajā un absolūtajā spiedienā. Tos izšķir pēc tā, kāds spiediens tiek mērīts. Pēc tā tiek arī izvēlēta attiecīgā mērierīce šī spiediena mērīšanai.
Barometriskais spiediens ir spiediens ko iegūst spiedienu mērot ar barometru. Tas apzīmē atmosfēras spiedienu. Parasti tas tiek mērīts milimetros dzīvsudraba staba (mmHg). Barometru var izmantot arī augstuma mērīšanai – 1milibārs spiediena krituma uz 8 metriem.
Mērīšanas ierīces
Manometrus izšķir absolūtajos un atmosfēriskajos. Absolūtie manometri mēra spiedienu neatkarīgi no ārējās vides atmosfēras spiediena. Tie ir noslēgti un mēra spiedienu, kur nulles punkts ir standartarmosfēra (101325Pa). Šie manometri tiek izmantoti augsta vakuuma vai augsta spiediena apstākļos, jo nepieļauj vides iedarbību, kā arī ražotājiem dod iespēju izveidot papildu aizsargapvalku, avārijas gadījumiem.
Atmosfēriskie manometri kā mērīšanas nulles punktu ņem doto atmosfēras spiedienu. Šo manometru korpusos ir atmosfēras spiediena pievads, kas atkarībā no manometra uzbūves iedarbojas kā pretspēks mērāmajam spiedienam. Šiem manometriem, atvienojot no sistēmas, vienmēr ir jārāda nulle. Šos manometrus var atšķirt ar to, ka to mērvienību sistēmas apzīmējumam ir pievienots burts „g” (no en) (piem. psig).
Rabens Studarts
Kristofers Teodors Rabens Studarts (en: dzimis ) ir amerikāņu dziedātājs, "Amerikāņu elka" otrās sezonas uzvarētājs. Pēc uzvaras šovā ir izdevis četrus studijas albumus, no kuriem lielākos panākumus guvis pirmais: pēc RIAA sistēmas tas tika sertificēts ar platīna disku, Billboard 200 topā tas ierindojās pirmajā vietā. Par dziesmu Superstar R. Studarts tika nominēts Grammy balvai.
Salenieki (Rožkalnu pagasts)
Salenieki (arī Salinīki) ir ciems Vārkavas novada Rožkalnu pagastā. Atrodas pagasta dienvidos 12,8 km no pagasta centra Rimicāniem, 8,6 km no novada centra Vecvārkavas un 215,3 km no Rīgas.
Apdzīvotā vieta netālu no autoceļa V678 (Līksna–Kalupe–Vecvārkava–Rožupe), uz Lielā Kalupes ezera pussalas.
Biruta Cepurīte
'''Mg. biol. Biruta Cepurīte, dzimusi Talla' (1939) ir latviešu bioloģe, botāniķe specializējusies augu taksonomijā un sistemātikā (Orchidaceae, Lamiaceae, Boraginaceae, Gramineae'' u.c.). "Latvijas Floras" autore par šīm dzimtām.
Dzīvesgājums
Dzimusi 1939. gada 21. maijā Cēsu aprinķa Rāmuļu pagastā Pētera Talla un Alvīnes Tallas (dzim. Pope) ģimenē. Mācījusies Rāmuļu pamatskolā, Cēsu 1.vidusskolā un 1961. gadā beigusi Bulduru dārzkopības tehnikumu (tagad Bulduru dārzkopības vidusskola). No 1961. gada strādāja LPSR ZA Bioloģijas institūta Botānikas laboratorijā. 1971. gadā B. Talla absolvēja Latvijas Universitātes Bioloģijas fakultāti botānikas specialitātē. Latvijas PSR ZA Bioloģijas institūta Botānikas laboratorijā B. Talla darbu uzsāka kā Dr.biol. Marijas Galenieces laborante Latvijas veģetācijas kartēšanas grupā. Piedalījās lauku darbos veģetācijas un īpaši purvu izpētē. 20. gadimta 70. gados Dr.biol. Laimas Tabakas vadībā B. Talla iesaistījās Botānikas laboratorijas pētījumos par Latvijas floru, augu sistemātiku un ģeogrāfiju.1981.gadā precējusies ar Arvīdu Cepurīti. B. Cepurīte piedalījusies Daugavas ielejas, Gaujas ielejas un citu īpaši aizsargājamo dabas teritoriju floras izpētē, Daugavgrīvas dabas lieguma izveidē. Papildinājusi zināšanas Sanktpēterburgā V. L. Komarova Botānikas institūta un Tartu Universitātes bibliotēkās un herbārijos. 1970. gados piedalījusies Dr.biol. Dailoņa Pakalna organizētajā Vissavienības Ārstniecības augu zinātniski pētnieciskā institūta ekspedīcijā Kaukāzā. Ilggadējo pētījumu rezultāti izmantoti sagatavojot "Baltijas Floras konspektu" (Flora of the Baltic countries. Tartu, 1993,1996, 2003) un "Latvijas vaskulāro augu floru" (2003, 2005, 2006, 2008, 2014). Kā nozīmīgākās te jāmin orhideju, lūpziežu, skarblapju un graudzāļu dzimtas. B. Cepurīte strādājusi arī pie augu nosaukumu veidošanas latviešu valodā zinātniskās nomenklatūras vajadzībām. Latvijas Botāniķu biedrības biedrene kopš 1975. gada. Birutas Cepurītes ievāktais ziedaugu un paparžaugu herbārijs glabājas LU Bioloģijas institūta Botānikas laboratorijas herbārijā (herbārija starptautiskais kods — LATV).
Darbi
Rakstījusi arī “Хорология Флоры Латвийской ССР”, Baltijas floras konspektam (Flora of the Baltic countries, 1993,1996, 2003), Latvijas Padomju enciklopēdijai, Ģimenes Enciklopēdijai, Enciklopēdijai Latvijas Daba, Latvijas Sarkanajai grāmatai (2003), Pasaules Dabas Fonda projektam “Dabas daudzveidības plāns Latvijai”, 1992, Dabas un Vēstures Kalendāram.
Albēns Lermuzū
Albēns Lermuzū (fr; dzimis, miris ) bija franču vieglatlēts un sporta šāvējs, olimpiskās sudraba medaļas ieguvējs. Viņš startēja 1896. gada vasaras olimpiskajās spēlēs.
1896. gada vasaras olimpiskās spēles
Lermuzū 1896. gada vasaras olimpiskajās spēlēs Atēnās startēja divos sporta veidos — šaušanā un vieglatlētikā. Vieglatlētikā viņš startēja trijās disciplīnās, bet šaušanā — vienā disciplīnā.
Pirmā distance, kurā viņš startēja, bija 800 metru skrējiens. Šajā disciplīnā Lermuzū otrajā priekšskrējienā ieguva pirmo vietu ar rezultātu 2 minūtes 16.6 sekundes un kvalificējās fināla kārtai. Fināla kārtā, kas notika trīs dienas pēc priekšskrējiena, viņš nepiedalijās.
1500 metru skrējienā Lermuzū ar rezultātu 4 minūtes un 36 sekundes finišēja trešajā vietā, iegūstot bronzas medaļu. Šajā distancē viņš piekāpās Austrālijas sportistam Edvīnam Flekam (zelta medaļas ieguvējs) un ASV sportistam Artūram Bleikam (sudraba medaļas ieguvējs). Olimpisko spēļu laikā trešās vietas ieguvējs netika apbalvots, Starptautiskā Olimpiskā komiteja viņam bronzas medaļu piešķīra vēlāk, ar atpakaļejošu datumu.
1992. gada ziemas olimpisko spēļu medaļnieku uzskaitījums
Salīdzinot ar iepriekšējām ziemas olimpiskajām spēlēm 1988. gadā olimpisko spēļu programma tika papildināta ar jauniem sporta veidiem — frīstaila slēpošanu un šorttreku, kā arī jau esošajos sporta veidos ieviestas jaunas disciplīnas.
Visvairāk medaļu šajās olimpiskajās spēlēs ieguva Vācijas sportisti — 26 medaļas, Apvienotās komandas, kura sastāvēja no bijušās Padomju Savienības sportistiem, pārstāvji ieguva 23 medaļas, un trešajā vietā neoficiālajā medaļu kopvērtējumā bija Norvēģijas sportisti ar 20 medaļām.
Šajās olimpiskajās spēlēs olimpiskajā kustībā atgriezās Latvijas sportisti, taču medaļas tie neizcīnīja.
Raspberry Pi
Raspberry Pi ir kredītkartes izmēra vienas plates ARM arhitektūras dators, ko izstrādājis Raspberry Pi fonds Lielbritānijā ar mērķi stimulēt datorzinātnes pamatu mācīšanos skolās un jaunattīstības valstīs. Pirmais datora modelis kļuva krietni populārāks nekā bija gaidījuši tā izstrādātāji, rodot pielietojumu ārpus mērķauditorijas, piemēram, robotikā.
Raspberry Pi pēc licences ražo Element 14/Premier Farnell un RS Components. Abi uzņēmumi arī pārdod datoru tiešsaistē.
Raspberry Pi sastāv no Broadcom BCM2835 vienkristālshēmas, kas ietver 700 MHz ARM1176JZF-S mikroprocesoru (aparātprogrammatūrā ir "Turbo" režīmi, kas ļauj taktsfrekvenci palielināt līdz 1 GHz bez garantijas zaudēšanas), VideoCore IV grafisko procesoru, kā arī operatīvo atmiņu (sākotnēji 256 MB, ko vēlāk palielināja līdz 512 MB). Datorā nav iekļauts cietais disks vai pusvadītāju disks, programmatūras ielādei un datu uzglabāšanai tiek lietota SD karte. Ir pieejamas vairākas datora versijas, bet to cenas ir no 5 līdz 35 ASV dolāriem.
2016. gada septembrī tika ziņots, ka pārdoti jau vairāk kā 10 miljoni Raspberry Pi datoru.
Fonda mājaslapā ir iespējams lejupielādēt dažādu Linux distributīvu un RISC OS versijas Raspberry Pi platformai.
Šilale
Šilale (lt) ir pilsēta Lietuvā uz ziemeļiem no Tauraģes. Rakstos pirmoreiz minēta 1533. gadā.
Šilalē dzimis riteņbraucējs Ramūns Navardausks.
Klemāns de Buasjērs
Klemāns Fēlikss de Buasjērs (fr; dzimis, miris ) bija franču paukotājs, startēja 1900. gada vasaras olimpiskajās spēlēs Parīzē.
Buasjērs 1900. gada Parīzes olimpiskajās spēlēs startēja trijās paukošanas disciplīnās — paukošanā ar floreti, paukošanā ar špagu un paukošanā ar zobenu. No šīm trim disciplīnām viņš labākos rezultātus ieguva paukošanā ar zobenu, kur finālā izcīnīja 6. vietu, bet paukošanā ar floreti viņš fināla kārtā izcīnīja 9. vietu.
Spričvecumi
Spričvecumi (Spriči, Spričvacumi) ir ciems Vārkavas novada Rožkalnu pagastā. Atrodas pagasta ziemeļu daļā 6,4 km no pagasta centra Rimicāniem, 13,9 km no novada centra Vecvārkavas un 192,1 km no Rīgas.
Štefans Radu
Štefans Daniels Radu (ro, dzimis ) ir Rumānijas futbolists, spēlē aizsarga pozīcijā, bijis Rumānijas futbola izlases dalībnieks.
Savu karjeru iesācis Rumānijas komandā Dinamo București, kur viņš izcīnīja vienu Liga I titulu. 2008. gadā Radu pievienojās Itālijas A sērijas komandai Lazio. Lazio komandā Radu kļuva par komandas kapteini, trīs reizes ieguvis gan Itālijas kausu, gan Supercoppa Italiana. 2021. gadā Radu kļuva par spēlēm bagātāko Lazio spēlētāju visos turnīros.
Sasniegumi
Dinamo București
Lazio
Nikucki
Nikucki, arī Mikucki, ir ciems Aglonas novada Šķeltovas pagastā. Izvietojies pagasta austrumu daļā 5 km no pagasta centra Šķeltovas, 19 km no novada centra Aglonas un 251 km no Rīgas.
Apdzīvotā vieta izvietojusies pie autoceļa V676, Aksenovas ezera dienvidaustrumu krastā.
Viktors Lagzdiņš
Viktors Lagzdiņš (dzimis Rīgā, miris ) bija latviešu prozaiķis. Rakstījis galvenokārt stāstus bērniem un pusaudžiem; pēc detektīvstāsta «Nakts «Mežāžos»» motīviem 1984. gadā Rīgas Kinostudijā uzņemta filma «Aveņu vīns».
Dzīves gājums
Dzimis Rīgā inženiera un skolotājas ģimenē. 1931. gadā kopā ar māti pārcēlies uz Liepāju. 1940. gadā sācis mācīties Liepājas ģimnāzijā, kur no priekšpēdējās klases 1944. gada pavasarī mobilizēts Latviešu leģiona 15. divīzijā. Kara beigās nonācis pārsūtīšanas nometnē Prenclavā, no kurienes 1945. gada rudenī atgriezies Latvijā.
Sācis strādāt 1946. gadā Liepājas energorajona tehniskajā daļā par rasētāju, vēlāk — par tehniķi. 1947. gadā ar izcilību absolvējis Liepājas Pedagoģisko skolu. No 1947. līdz 1952. gadam strādājis par Dzērves-Cīravas septiņgadīgās skolas skolotāju un pionieru vadītāju. No 1952. līdz 1958. gadam Liepājas pionieru nama direktors. 1958. gadā ar izcilību pabeidzis Rīgas Pedagoģiskā institūta valodu un literatūras fakultāti. No 1958. līdz 1963. gadam strādājis Liepājas laikraksta «Komunists» redakcijā. No 1963. līdz 1982. gadam — žurnāla «Lauku Dzīve» literārās nodaļas redaktors.
Radošā darbība
Sākumā pievērsies bērnu literatūrai. Pirmais literārais tēlojums publicēts 1949. gadā žurnālā «Bērnība». Darbi tulkoti arī krievu, angļu, rumāņu, slovāku, lietuviešu, baltkrievu, kirgīzu, ukraiņu, ungāru un citās valodās. Rakstnieku savienības biedrs no 1959. gada.
Kriminālās ekselences fonds
"Kriminālās ekselences fonds" ir Oskara Rupenheita režisēta 2018. gada Latvijas kriminālkomēdija. Lomas filmā atveido neprofesionāli aktieri, starp tiem arī politiķis, tolaik Rīgas domes deputāts Māris Mičerevskis. Līdzekļi filmas uzņemšanai tika vākti pūļa finansējuma kampaņā, atšķirībā no citām tā laika kinofilmām, tā tapusi bez valsts finansiāla atbalsta.
Filma guva lielu skatītāju atsaucību, jau pirmajās trīs nedēļās to noskatījās vairāk nekā 30 000 skatītāju.
Lubānas novada pašvaldības vadītāju uzskaitījums
Šajā uzskaitījumā apkopoti Lubānas novada pašvaldības vadītāji. Lubānas novads tika izveidots 2007. gada 30. oktobrī, apvienojot Indrānu pagastu ar Lubānas pilsētu.
Uzskaitījums
{{legend| gold| Savam novadam |border=1px solid #AAAAAA}} {{legend| yellow| Rītdiena |border=1px solid #AAAAAA}} {{legend| #F0E68C| Mūsu mājas rītdienai |border=1px solid #AAAAAA}}
Indaura
Indaura (dēvanāgarī: इंदौर) ir pilsēta Indijā, Madhjas Pradēšas štata lielākā pilsēta.
Dibināta 16. gadsimtā kā tirdzniecības mezgls starp Deli un Dekānas plato. Economic Times laikraksts šo pilsētu nosaucis par štata komerciālo centru. Pilsēta tiek uzskatīta arī par štata izglītības centru — te atrodas Indijas Tehnoloģiju institūts un Indijas Vadībzinātņu institūts. Ar 2,17 miljoniem iedzīvotāju Indaura ir devītā lielākā pilsēta valstī un 76. lielākā pasaulē.
Krāsu saflors
Krāsu saflors (Carthamus tinctorius) ir divgadīga kurvjziežu dzimta zālaugu suga. Krāsu safloru izmanto kā krāsvielu, arī pārtikas rūpniecībā un eļļas ieguvē. Senajā Ēģiptē ar to krāsoja pārsējus, kurus pēc tam sēja ap mumificētajiem ķermeņiem. Saflora eļļu izmanto kosmētikā. Krāsu saflors izaug no 0,4 līdz 1,5 m augsts. Auga kāts ir taisns, sazarots un ar bālganu spīdumu. Lapas ir iegarenas, lancetiskas.
383. kilometrs
383. kilometrs ir ceļa postenis līnijā Krustpils—Daugavpils. Tas atrodas Augšdaugavas novada Līksnas pagastā. Ceļa postenis paredzēts, lai apkalpotu pieslēguma vietu, kur no Krustpils—Daugavpils līnijas atzarojas savienojošā līnija uz Daugavpils apvedceļa līnijas 8. kilometru. 383. kilometrā vienceļa līnija pāriet divceļu līnijā Daugavpils virzienā. Netālu no ceļa posteņa Līksnas virzienā atrodas Daugavpils dzelzceļa apvedceļa līnijas gaisa tilts. Postenī Daugavpils virzienā ir ātrgaitas pārmija ar kustīgu krusteņa serdi un asmeņu hidraulisko pievadu. Ceļa postenī pasažieru vilcieni nepietur.
Veidotājaudi
Veidotājaudi jeb meristēma (el, merizein — 'sadalīts', 'tāds, kas dalās') ir augu audu veids, kuru veido nespecializētas šūnas, kas daloties diferencējas par pastāvīgajām šūnām, tādējādi nodrošinot auga augšanu. Meristematiskajām šūnām raksturīgs neliels izmērs, starpšūnu telpas neesamība, kā arī plāns celulozes šūnapvalks un ļoti mazas vakuolas. Šūnas, kas saglabā savu dalīšanās spēju, tiek sauktas par iniciālšūnām, bet tās, kas diferencējas, — par derivātšūnām.
Cepernīki
Cepernīki ir ciems Stabulnieku pagastā, Riebiņu novadā. Atrodas 224 km attālumā no Rīgas.
Eirihalīdi organismi
Eirihalīdi organismi ir ūdenī dzīvojoši organismi, kas ir spējīgi pielāgoties plašam ūdens sāļuma diapazonam. Tie spēj dzīvot gan saldūdenī, gan arī sājūdenī un sāļūdenī. Eirihalīdas zivs piemērs ir melnā molinēzija (Poecilia sphenops), kas apdzīvo saldūdeņus un sājūdeņus no Teksasas līdz Kolumbijai un Venecuēlai. Bet no bezmugurkaulniekiem var minēt krasta peldkrabi (Carcinus maenas), kas apdzīvo arī Rīgas līci (sājūdens), bet var dzīvot arī sāļūdenī (Atlantijas okeānā). Eirihalīdi organismi parasti mitinās tādās vietās, kā estuāri vai plūdmaiņu baseini, kur regulāri var mainīties ūdens sāļums. Taču daži organismi pieskaitāmi eirihalīdiem tāpēc, ka viņu dzīves cikls iekļauj migrāciju no saldūdens baseiniem uz jūru un atpakaļ. Šādi organismi, piemēram, ir laši un zuši.
Eirihalīdu organismu pretstats ir stenohalīdi organismi, kas var izdzīvot tikai šaura diapazona sāļumā. Lielākā saldūdens organismu daļa ir stenohalīdi, un jūras ūdenī iet bojā. Tāpat arī jūras organismi nespēj dzīvot saldūdenī.
Ukraine International Airlines reiss 752
Ukraine International Airlines reiss 752 (PS752) bija Ukrainas lidsabiedrības Ukraine International Airlines starptautisks pasažieru lidmašīnas reiss no Teherānas Irānā uz Kijevu Ukrainā. Boeing 737-8KV lidmašīna tika notriekta neilgi pēc pacelšanās apmēram 15 km no lidostas. Lidmašīnā atradās 167 pasažieri un 9 apkalpes locekļi, kas visi (kopā 176 personas) gāja bojā. Saskaņā ar ASV, Kanādas un Lielbritānijas izlūkdienestiem lidmašīnu notrieca irānieši ar zeme—gaiss tipa raķeti. Vēlāk notriekšanu atzina arī Irānas oficiālie pārstāvji, nosaucot to par cilvēcisku kļūdu saasinātā militārā situācijā.
Šī ir lielākā aviokatastrofa Irānas teritorijā pēdējos vairāk nekā 10 gados. Tā notika ASV un Irānas politiskās krīzes laikā dažas stundas pēc tam, kad Irānas bruņotie spēki ar raķetēm apšaudīja divas ASV bruņoto spēku bāzes Irākā, kas bija atbilde ASV veiktajai Kāsema Soleimānī nogalināšanai dažas dienas iepriekš.
Jelgavas Universitāte
Jelgavas Universitāte bija Krievijas Impērijas ķeizara Pāvila I rīkojumu dibināta universitāte Jelgavā. Pēc galma apvērsuma Pēterburgā jaunais ķeizars Aleksandrs I 1801. gada jūnijā šo likumu atcēla. Par Baltijas provinču universitāti kļuva Tērbatas Universitāte.
Vesterplate
Vesterplate ir pussala Polijas ziemeļos, Gdaņskā, uz ziemeļiem no Gdaņskas vecpilsētas starp Baltijas jūras Gdaņskas līci un Martva Vislas atteku.
Jelgavas Universitāte
Vēsture
1775. gada 8. jūnijā hercogs Pēteris parakstīja rīkojumu par Pētera akadēmijas dibināšanu. Pēc Kurzemes hercogistes aneksijas un inkorporācijas 1795. gadā Jelgava kļuva par Jelgavas vietniecības, tad par Kurzemes guberņas galvaspilsētu. Pētera akadēmiju pārdēvēja par Jelgavas akadēmisko ģimnāziju. Lai pārtrauku Baltijas provinču jauniešu studēšanu ārzemēs, ķeizariene Katrīna II uzdeva pirmajam Kurzemes ģenerālgubernatoram Pēterim Pālenam izstrādāt priekšlikumus akadēmijas pārvēršanai par universitāti.
Elfs (filma)
"Elfs" (en) ir 2003. gada Ziemassvētku komēdija, kuras režisors ir Džons Favro. Galvenās lomas filmā atveido Vills Ferels, Džeimss Kāns, Zoja Dešanela, Marija Stīnburgena, Daniels Tejs, Bobs Ņūhārts un Eds Ezners. Filmas pirmizrāde notika.
Jelgavas Universitāte
Vēsture
Otrās koalīcijas kara laikā sakāves kaujā pie Cīrihes Krievijas Impērija 1799. gada septembrī bija spiesta izstāties no koalīcijas pret Franciju. 1800. gada 25. decembrī ķeizars Pāvils I deva rīkojumu Senātam pārveidot Jelgavas akadēmiju par universitāti, par atklāšanas datumu nozīmējot 1801. gada 29. jūniju. Tomēr pēc Pāvila I noslepkavošanas jaunais ķeizars Aleksandrs I 1801. gada 12. aprīļa rīkojumu noteica, ka Baltijas guberņām domātajai universitātei jāatrodas Tērbatā.
Elfs (filma)
Badijs ir cilvēks, kuru adoptēja un uzaudzināja Ziemassvētku vecīša elfi, kā rezultātā Badijs domā, ka arī viņš ir elfs. Kādu dienu viņš uzzina, ka patiesībā ir piedzimis cilvēkiem, un dodas meklēt savu īsto tēvu.
Vesterplate
No 1926. līdz 1939. gadam šeit atradās Polijas armijas militārās noliktavas, kas bija izvietotas Dancigas brīvpilsētas teritorijā. Pussala ir pazīstama kā Vesterplates kaujas vieta 1939. gadā no 1. līdz 7. septembrim, kas tiek uzskatīta par pirmo Otrā pasaules kara kauju un tā sākumu. Pussalā uzcelts piemineklis, izveidots muzejs, saglabājušās celtņu drupas.
Šprotava
Šprotava (pl, de) ir pilsēta Polijas rietumos pie Bobras upes, Lubušas vojevodistē uz dienvidiem no Zelona Guras.
No 1378. līdz 1412. gadam — neatkarīgas kņazistes (hercogistes) centrs. Sociālistiskās Polijas laikā pie pilsētas bija Padomju armijas aviācijas bāze — pašlaik nefunkcionējoša militārā lidosta.
Šprotavā atrodas arheoloģijas piemineklis — Boļeslava I Drosmīgā nocietinājumi (Gród Chrobry). Šprotavas Zemes muzejs (Muzeum Ziemi Szprotawskiej). Daļēji saglabājušies aizsardzības mūri. Apkaimē arheoloģijas piemineklis — t.s. "Silēzijas valnis" (Wały Śląskie).
Vācu politiķa Klausa Henša (Klaus Hänsch, 1938) dzimtā pilsēta.
Lorena Očoa
Lorena Očoa (es; dzimusi ) ir bijusī meksikāņu golfere. Laikā no 2003. līdz 2010. gadam viņā spēlēja LPGA tūres sacensībās. No 2007. gada aprīļa līdz karjeras beigšanas brīdim (2010. gada maijs) bija pasaules ranga līdere. Tā kā viņa ir pirmā Meksikas golfere (starp sievietēm un vīriešiem), kas bijusi ranga pirmajā vietā, L. Očoa tiek uzskatīta par visu laiku izcilāko meksikāņu golferi.
Associated Press vērtējumā viņa tika atzīta par 2006. un 2007. gada labāko sportisti pasaulē. 2007. gada augustā L. Očoa guva savu pirmo uzvaru lielajās sacensībās — Women's British Open. 2007. gadā kopumā nopelnīja vairāk nekā četrus miljonus ASV dolāru, tā pārspējot Annikas Sērenstamas iepriekšējo rekordu ($2 863 904).
Valsts apvērsuma mēģinājums Turcijā
Valsts apvērsuma mēģinājums Turcijā var būt:
Noras samteņi
Noras samteņi, noras samteņu ģints (Lasiommata) ir raibeņu dzimtas (Nymphalidae) ģints, kas pieder pie palmu samteņu cilts (Elymniini). Šajā ģintī apvienotas 16 samteņu sugas, no kurām Latvijā sastopamas 3 sugas - agrais samtenis (Lasiommata petropolitana), mūru samtenis (Lasiommata megera) un noras samtenis (Lasiommata maera). Noras samteņi sastopami tikai Vecajā pasaulē un lielākā daļa sugu mājo Palearktikas ekozonā. Izņēmums ir Lasiommata maderakal, kas sastopams Etiopijā un Somālijā.
Reizēm noras samteņus klasificē kā eglāju samteņu (Pararge) apakšģinti.
Očoa
Očoa var būt:
Valsts apvērsuma mēģinājums Turcijā 2016. gadā
Valsts apvērsuma mēģinājums Turcijā notika. To organizēja daļa Turcijas bruņoto spēku, kas paši sevi sauc par "Padomi mieram dzimtenē". Viņi mēģināja iegūt kontroli pār vairākām nozīmīgām vietām Ankarā, Stambulā un citās pilsētās, tomēr nesekmīgi — valdībai lojālie spēki sakāva apvērsuma rīkotājus. Apvērsuma rīkotāji savu rīcību pamatoja ar "nodrošinātu un atjaunotu konstitucionālās kārtības, demokrātijas, cilvēktiesību un brīvības nodrošināšanu un atjaunošanu, kā arī lai ļautu valstī valdīt likuma varai, lai atjaunotu izjaukto kārtību".
Pēc apvērsuma mēģinājuma sākās masveida "tīrīšana". Turcijas prezidents Redžeps Tajips Erdogans paziņoja saviem pretiniekiem, ka "viņi dārgi samaksās par apvērsuma mēģinājumu". Vairāki rietumu pasaules plašsaziņas līdzekļi aprakstīja "tīrīšanu" kā "apvērsuma pretuzbrukumu". Līdz 20. jūlijam tajā tika iesaistīti 45 tūkstoši militārpersonu, policistu, tiesnešu, ierēdņu, gubernatoru.
MOL Group
MOL Group (Magyar Olaj- és Gázipari Nyrt.) ir Ungārijas enerģētikas uzņēmums. Galvenais birojs atrodas Budapeštā. Dibināts 1991. gadā. MOL ir vērtīgākais uzņēmums Ungārijā un otrais vērtīgākais uzņēmums Centrālajā un Austrumeiropā.
Uzņēmums nodarbojas ar naftas un dabasgāzes iegulu izpēti, iegūšanu, pārstrādi, izplatīšanu un tirdzniecību. MOL arī veic elektroenerģijas ražošanu un tirdzniecību. Tas arī iesaistīts atjaunojamās enerģijas jomā, ražojot biodegvielu. MOL Group darbojas vairāk nekā 40 valstīs, un tam ir gandrīz 2000 degvielas uzpildes staciju Centrālajā un Austrumeiropā, esot tirgus līderim Ungārijā, Horvātijā un Slovākijā. MOL veic naftas un gāzes izpēti un ieguvi Ungārijā, Horvātijā, Ziemeļjūrā, Krievijā, Kazahstānā, Pakistānā, Irākā, Omānā, Ēģiptē, Kemerūnā un Angolā.
MOL Group akcijas tiek kotētas Budapeštas fondu biržā, Euronext un Varšavas fondu biržā. Lielākie akcionāri 2015. gada decebrī bija: MNV Zrt. (Ungārijas valsts; 24,74 %), ČEZ MH B.V. (7,35 %), Oman Oil Budapest (7,00 %), OTP Bank (5,84 %), Magnolia Finance (5,75 %), UniCredit Bank AG (5,15 %), ING Bank N.V. (4,99 %).
OL grupas lielākie meitas uzņēmumi:
Vēsture
MOL izveidots 1991. gada 1. oktobrī, apvienojot deviņus Ungārijas valsts uzņēmumus. 1995. gadā apvienošanās process bija pabeigts, visām struktūrvienībām darbojoties vienotā sabiedrībā. 1990. gados MOL tika privatizēts. 1995. gadā atvērta pirmā MOL degvielas uzpildes stacija Rumānijā. 1996. gadā atvērtas degvielas uzpildes stacijas Slovākijā un Ukrainā; dibināts MOL Slovenia. 1997. gadā no Amoco nopirktas degvielas tirdzniecības operācijas Rumānijā. 1998. gadā Jemenā dibināts naftas ieguves uzņēmums MOL Yemen. 1999. gadā Pakistānā dibināts naftas ieguves uzņēmums MOL Pakistan.
2000. gadā sākta Slovākijas enerģētikas uzņēmuma Slovnaft un Ungārijas etilēna un polipropilēna ražotāja TVK iegādes process. 2002. gadā TVK pilnībā nonāca MOL kontrolē. 2003. gadā MOL ieguva 25 % kapitāldaļu Horvātijas naftas uzņēmumā INA. 2004. gadā no Shell nopirkts degvielas uzpildes staciju tīkls Rumānijā. 2004. gadā panākta vienošanās par Austrijas degvielas uzpildes staciju tīkla Roth pirkšanu. 2004. gadā MOL bija ieguvis 98,4 % Slovnaft kapitāldaļu. 2006. gada septembrī MOL un INA konsorcijs noslēdza līgumu ar Bosnijas un Hercegovinas valdību par 67,5 % kapitāldaļu iegūšanu naftas produktu izplatīšanas uzņēmumā Energopetrol. 2006. gadā daļa MOL gāzes biznesa pārdota E.ON Ruhrgas International. 2007. gada augustā nopirkts Itālijas uzņēmums Italiana Energia e Servizi S.p.A. (IES) ar naftas pārstrādes rūpnīcu Mantujā un 165 degvielas uzpildes stacijām.
Druva (laikraksts)
"Druva" ir reģionālais Latvijas laikraksts, kas lielākoties apraksta notikumus Cēsu novadā un bijušajos Cēsu rajona pagastos (Drustu, Mores un Raunas). "Druva" ir Vidzemē abonētākais reģionālais medijs un iznāk četras reizes nedēļā: otrdienās, trešdienās, ceturtdienās un piektdienās. Avīzes drukātā versija ir krāsaina, latviešu valodā un tai pievienota gan nacionālās televīzijas, gan reģionālās Vidzemes televīzijas programma. Laikraksts publicē aktuālākās ziņas par valsts un pašvaldību lēmumiem un informē lasītājus par tādām tēmām kā kultūras norises, sporta aktualitātes, vides lietas, tiesu vēstis un apskatiem par kriminālo situāciju. Reizi mēnesī tiek izdots laikraksta pielikums "Novadnieks".
Grāfiste
Grāfiste viduslaikos bija grāfa pārvaldītā zeme, galvenokārt ģermāņu zemēs, piemēram, Anglijas Karalistē, Franku impērijā vai Svētajā Romas impērijā. Mūsdienās šī administratīvā iedalījuma vienība tiek lietota Anglijā, Īrijā un dažās citās zemēs, kur ir izplatīta angļu valoda. Angliski šo administratīvo vienību sauc par county, tomēr latviešu valodā Amerikas Savienotajās Valstīs šo administratīvo vienību ar tādu pašu anglisko nosaukumu nesauc par grāfisti, bet gan par apgabalu.
Kara fronte
Fronte ir karaspēka izvietojuma daļa, kas vērsta pret ienaidnieku. Rajons, kurā noris karadarbība.
Strodi (Rožkalnu pagasts)
Strodi ir ciems Vārkavas novada Rožkalnu pagastā. Atrodas pagasta centrālajā daļā 1,8 km no pagasta centra Rimicāniem, 9,3 km no novada centra Vecvārkavas un 199,4 km no Rīgas.
Apdzīvotā vieta atrodas nomaļus no valsts autoceļiem.
Ķīķis
Ķīķis jeb lapseņu klijāns (Pernis apivorus) ir vidēja auguma vanagu dzimtas (Accipitridae) Latvijā ligzdojošs plēsīgais putns, kas galvenokārt sastopams mežos lielākajā daļā Eiropas un Āzijas rietumdaļas. Ķīķis ir gājputns un ziemo Āfrikas tropu biomā. Eiropā ligzdo 110 000—160 000 ķīķu pāru, un to skaits ir stabils.
Izplatība
Ķīķis ir plaši izplatīts lielākajā daļā Eiropas, izņemot pašus ziemeļus un Rietumeiropas piejūras apgabalus. Āzijā tas sastopams Turcijā, Aizkaukāzā, Irānas ziemeļos, areālam austrumu virzienā sasniedzot Rietumsibīriju (Obu Krievijā) un Mongolijas rietumus. Ķīķis ziemo uz dienvidiem no Sahāras, Āfrikas tropiskajā zonā, līdz pat Dienvidāfrikai.